REGOLAMENT TAL-KUMMISSJONI (KE) Nru 261/2006
tal-15 ta' Frar 2006
li jemenda r-Regolament (KE) Nru 753/2002 li jistabbilixxi ċerti regoli sabiex jiġi applikat ir-Regolament tal-Kunsill (KE) Nru 1493/1999 rigward id-deskrizzjoni, id-denominazzjoni, il-preżentazzjoni u l-protezzjoni ta' ċerti prodotti fis-settur tal-inbid
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1493/1999 tas-17 ta' Mejju 1999 dwar l-organizzazzjoni komuni tas-suq tal-inbid (1), u b'mod partikolari l-Artikolu 53 tiegħu,
Billi:
(1)
Skont l-Artikolu 37(1)(e)(ii) tar-Regolament tal-Kummissjoni (KE) Nru 753/2002 (2), il-pajjiżi terzi jistgħu jużaw, bħala indikazjonijiet fakultattivi, it-termini tradizzjonali addizzjonali mniżżla fl-Anness III ta’ dak ir-Regolament, sakemm il-kundizzjonijiet mniżżla f’dak l-Artikolu huma sodisfatti.
(2)
L-Afrika t’Isfel talbet biex tuża fis-suq tal-Komunità t-termini “ruby”, “tawny” u “vantage”. Dawn it-termini, li huma identiċi mat-termini Komunitarji tradizzjonali addizzjonali mniżżla f’Anness III tar-Regolament (KE) Nru 753/2002, huma użati għall-inbejjed imqawwija, huma regolati fl-Afrika t’Isfel u tradizzjonalment ġew użati għal aktar minn 10 snin fit-territorju ta’ dak il-pajjiż. Billi dawn it-termini huma strettament definiti b’mod ekwivalenti bħal kif huma għal ċerti inbejjed tal-Komunità u huma użati fuq tiketti fejn jindikaw il-veru post ta’ oriġini tal-inbejjed fil-kwistjoni, għalhekk mhumiex użati b’tali manjiera sabiex jiżvijjaw lill-konsumatur. Barra minn hekk, l-użu tagħhom għandu jiġi permess fis-suq tal-Kommunità.
(3)
Ir-Regolament (KE) Nru 753/2002 għandu għalhekk jiġi emendat skont dan.
(4)
Il-miżuri provduti f’dann ir-Regolament huwa bi qbil mal-opinjoni tal-Kumitat ta' Ġestjoni għall-Inbid,
ADOTTAT DAN IR-REGOLAMENT:
Artikolu 1
Ir-Regolament (KE) Nru 753/2002 huwa emendat kif ġej:
(1)
Il-parti tal-Anness III li tirrefri għall-Portugal huwa ssostitwit bit-test fl-Anness I ta’ dan ir-Regolament;
(2)
L-Anness IX huwa ssostitwit bit-test fl-Anness II ta’ dan ir-Regolament.
Artikolu 2
Dan ir-Regolament għandu jidħol fis-seħħ fis-seba' jum mill-publikazzjoni tiegħu f' Il-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 15 ta' Frar 2006.